عه‌لی
حسێن فه‌یلی/  كه‌ باسی دۆزی كورد ده‌كرێ به‌رده‌وام
ئه‌و پرسیاره‌ دێته‌ ئارا كه‌ به‌ پێی دۆخی ژئو پولتیكی سیاسی و به‌ربه‌ش بوونی چه‌ند
وڵاتی ناوچه‌كه‌ له‌ نه‌هامه‌تیه‌كانی ئه‌م گه‌له‌   دۆخه‌كه‌ تاكه‌ی هه‌روا ده‌مێنێ؟
هه‌ریه‌ك
له‌و وڵاتانه‌ی باوه‌ڕیان به‌ مافی  ئینسانی
و نه‌ته‌وه‌یی كورد نییه‌ ، ‌ سه‌دان ساڵه‌ 
‌ یاسای لێرو دارستان په‌یڕه‌و ده‌كه‌ن‌‌ و  هه‌موو ده‌رگاكانیان  به‌ رووی چاره‌سه‌ری  دۆزی ئه‌م گه‌له‌  ئاشتی خوازه‌ 
داخستووه‌  مه‌گه‌ر  ده‌رگاه‌ كشتوبڕ نه‌بێ‌.
په‌یوه‌ست
به‌ عیراق ئێمه‌ له‌ وڵاتێكداین   هه‌ژموونی
حكومڕانیه‌‌كه‌ی ‌هه‌رناوێكی بۆ دانرابێ  له‌گه‌ڵ
ئه‌ده‌بیات و خواستی پێكهاته‌كان بۆ پێكه‌وه‌ ژیانی ئاشتیانه‌ و  سه‌رده‌میانه‌ 
ناگونجێ.
له‌
ئێستادا به‌ پێی فه‌رمانی سه‌رۆكی نه‌ته‌وه‌ییمان و پشتگیری حكومه‌تی هه‌رێم   هه‌وڵێكی پیرۆز له‌ئارادایه‌‌ كه‌ ئامانجی بیرهێنانه‌وه‌و
تۆماركردنی  زانستیانه‌ی كۆمه‌ڵ كوژیی‌ كورده‌.  ئه‌م ‌ پرۆژه‌ مه‌زن و نێونه‌ته‌وه‌ییه‌  توێژینه‌وه‌ له‌سه‌ر  مێژووی 
جینوسایدی كوردانی فه‌یلی كردووه‌  به‌
ده‌روازه‌ی چوونه‌ ناو مێژووی جینوسایدی گه‌لی 
كورد.
ئاساییه‌
بڕیاره‌كه‌ و هه‌وڵو ماندووبوونه‌كان پیرۆزن لێ بۆ هه‌ندێك بابه‌ت گه‌لێك دره‌نگ كه‌وتووه‌
!
- زۆربه‌ی
شایه‌تحاڵه‌كانی ئه‌و تاوانه‌ و خاوه‌نی كه‌یسه‌كه‌ یان له‌ ژیاندا نه‌ماون یان تا
نهۆ له‌ تاراوگه‌دا ده‌ژین و یاده‌وه‌ریه‌كانیان خۆڵه‌مێشی پیری به‌سه‌ره‌وه‌ نیشتووه‌
.
-   هیچ ئاسه‌وارێكی فیزیكی بۆ قوربانیه‌كان  نییه‌ و 
كه‌مترین به‌ڵگه‌نامه‌ی ره‌سمی و تۆماركراو بۆ ئه‌و زنجیره‌ تاوانه‌ی رژێمه‌
یه‌ك له‌ دوای یه‌كه‌كانی عیراق  له‌به‌ر ده‌ستن.
- ئاساییه‌
له‌ دیدی لایه‌نه‌ په‌یوه‌ندیداره‌ جیهانیه‌كان ته‌نیا بیرهێنانه‌وه‌ی تاوان به‌سه‌نده‌
ناكات .
په‌یوه‌ست
به‌  دۆسیه‌كه‌ ئه‌و هه‌وڵ و ماندووبوونانه‌ی
رابردوو ناتوانێ  خۆراكی سێ رۆژی كۆنفرانسێكی
زانستی دابین بكات به‌ڵام ده‌توانێ وه‌رچه‌رخانێكی مێژوویی له‌ روانگه‌ی ده‌ستبردن
بۆ ئه‌و كه‌یسه‌  سازبكات .
له‌
سۆنگه‌ی ئه‌وه‌ی  كاتێك  ئه‌و كه‌یسه‌ (جینوسایدی فه‌یلییه‌كان) ‌ ساڵی
2009 له‌ دادگای باڵای تاوانه‌كان جووڵێنرا ، زۆربه‌ی خاوه‌ن قوربانیه‌كان  له‌ خستنه‌رووی تاوانی بكوژه‌كان  كه‌مته‌رخه‌م و شه‌رمن بوون ( مخابن  كه‌مترینیان ئاماده‌ی دادگابوون   بۆ شایه‌تی دان و ده‌رخستنی  رووبه‌ری تاوانه‌كه‌) .
بیرهێنانه‌وه‌ی
تراژیدی  هه‌میشه‌‌ تاڵه‌ لێ توێژینه‌وه‌ زانستیه‌كان
به‌ردی بناغه‌ن ‌بۆ زیندوو راگرتن و نه‌مر هێشتنه‌وه‌ی ئه‌و كاره‌ساته‌ كه‌ پێمان ده‌ڵێ؛  له‌ قامووسی 
تاوانباران ‌ مردنی ئاسایی  ئینسانی
كورد  تاوانه‌ !
بۆ ئه‌وه‌ی  شوێنهاتی 
ئه‌م  كۆنگره‌یه‌  ببێته‌ 
به‌ردی بناغه‌ بۆ گه‌ڵاله‌كردنی ‌ زۆرتری توێژینه‌وه زانستیه‌كان له‌مه‌ڕ جینوسایدی
گه‌لی كورد  ، با ئه‌م ده‌رفه‌ته‌ گرنگ و  گه‌وره‌یه‌ ( كۆنگره‌ی زانستی نێونه‌ته‌وه‌یی جینوسایدی
گه‌لی كوردستان / جینوسایدی كوردی فه‌یلی) 
به‌ كه‌م نه‌زانین .
له‌
زۆر بابه‌تدا كاتێك باسی كۆمه‌ڵ كوژی كورد ده‌كرێ پێویست ناكات له‌ روانگه‌ی ماددی
و مه‌عنه‌وی هه‌میشه‌ دوور بچین ، به‌دڵنیایی له‌ ناو هزرو یاده‌وه‌ری هه‌رتاكێكی كورد
وێنه‌ی ئه‌و كاره‌ساتانه‌  هه‌ڵكه‌نراوه.
